शिवपुरी। भाजपा ने चुनाव प्रचार के दौरान भीड़ जुटाने के लिए जिस गांव में बार बालाओं का डांस करवाया था वहां से भाजपा को शानदार लीड मिली है। यहां 2 बूथों पर भाजपा को 622 और कांग्रेस को 375 वोट मिले। भाजपा को यहां से 250 वोटों की लीड मिली। हाल ही में मंत्री बनाए गए जालम सिंह पटेल का कार्यक्रम कोलारस के ग्राम कुटवारा में रखा गया था। इस कार्यक्रम में मतदाताओं को रिझाने व भीड़ इकट्ठा करने के लिए कार्यक्रम के संयोजक ने मंच पर बार-बालाओं को नचवा डाला। हालांकि मंत्री के पहुंचने से पहले ही यह कार्यक्रम समाप्त कर दिया गया था। इस कार्यक्रम की चर्चा चारों तरफ हो रही है। वीडियो वायरल हो गया है।